Ράφα Σοάρες

Ο Λουίς Ραφαέλ Σοάρες Άλβες (Luís Rafael Soares Alves, γενν. 9 Μαΐου 1995), κοινώς γνωστός ως Ράφα (Rafa), είναι Πορτογάλος ποδοσφαιριστής, ο οποίος αγωνίζονταν  ως αριστερός πλάγιος αμυντικός για τη Βιτόρια Γκιμαράες. Από τις 7/6 του 2022 είναι ποδοσφαιριστής του ΠΑΟΚ καθώς υπέγραψε συμβόλαιο με την ομάδα της Θεσσαλονίκης μέχρι τον Ιούνιο του 2025!

Σταδιοδρομία σε συλλόγους 
Ο Ράφα εντάχθηκε στις ακαδημίες νέων της Πόρτο το 2005 από την τοπική ΦΚ Αλπεντοράντα. Στις 21 Αυγούστου 2013, ενώ ήταν ακόμα έφηβος, έκανε το επαγγελματικό ντεμπούτο του με την Πόρτο Β, μπαίνοντας ως αλλαγή στο 79ο λεπτό της εκτός έδρας νίκης με 0-1 επί της Πορτιμονένσε για τη Σεγούντα Λίγκα. 

Από τον Ιανουάριο του 2016 έως τον Ιούνιο του 2017, ο Ράφα έπαιξε ως δανεικός στην Ακαντέμικα ντε Κοΐμπρα και την Ρίο Άβες, στην Πριμέιρα Λίγα. Έπαιξε τον πρώτο του αγώνα στην κορυφαία κατηγορία στις 22 Ιανουαρίου 2016, στην εκτός έδρας νίκη της Ρίο Άβε με 1-2 επί της Βιτόρια Σετούμπαλ και σημείωσε το πρώτο γκολ στον επόμενο αγώνα, στην ήττα με 2-3 εναντίον της Σπόρτινγκ Λισαβόνας. 

Στις 22 Αυγούστου 2017, αφού δεν υπολογιζόταν από το νέο προπονητή της Πόρτο Σέρζιο Κονσεϊσάο, ο Ράφα εντάχθηκε με μονοετή δανεισμό στην Φούλαμ της Τσάμπιονσιπ. Έκανε το ντεμπούτο του στις 31 Οκτωβρίου, ερχόμενος από τον πάγκο, στην εντός έδρας ήττα με 0-2 εναντίον της Μπρίστολ Σίτι. 

Η συμφωνία δανεισμού του Ράφα λύθηκε αμοιβαία στις 31 Ιανουαρίου 2018, αφού η Φούλαμ απέκτησε με δανεισμό τον Ματ Τάργκετ νωρίτερα εκείνο τον μήνα. Την ίδια ημέρα, υπέγραψε μόνιμη συμφωνία με την Πορτιμονένσε στην κορυφαία κατηγορία της χώρας του. 

Στις 5 Ιουλίου 2018, υπέγραψε τριετές συμβόλαιο με τη Βιτόρια Γκιμαράες, η οποία τον αγόρασε από την Πόρτο.

Διεθνής σταδιοδρομία 
Ο Ράφα έχει υπάρξει διεθνής με τις μικρές Εθνικές ομάδες της Πορτογαλίας U16, U17, U18, U19, U20 και U21, με συνδυαστικά 72 συμμετοχές και 3 γκολ.

Παραπομπές

Εξωτερικοί σύνδεσμοι 
 Προφίλ στο Transfermarkt.com 
 Στοιχεία στην Εθνική ομάδα (στα πορτογαλικά) 

Πορτογάλοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Πορτογαλίας Κ16
Ποδοσφαιριστές Εθνικής Πορτογαλίας Κ17
Ποδοσφαιριστές Εθνικής Πορτογαλίας Κ18
Ποδοσφαιριστές Εθνικής Πορτογαλίας Κ19
Ποδοσφαιριστές Εθνικής Πορτογαλίας Κ20
Ποδοσφαιριστές Εθνικής Πορτογαλίας Κ21
Ποδοσφαιριστές ΦΚ Πόρτο Β
Ποδοσφαιριστές Σεγκούντα Λίγκα
Ποδοσφαιριστές Ασοσιασάο Ακαδέμικα δε Κοΐμπρα
Ποδοσφαιριστές Πριμέιρα Λίγκα
Ποδοσφαιριστές Ρίο Άβε ΦΚ
Ποδοσφαιριστές Φούλαμ ΦΚ
Ποδοσφαιριστές Φούτμπολ Λιγκ (Αγγλία)
Πορτογάλοι ποδοσφαιριστές στο εξωτερικό
Ποδοσφαιριστές Πορτιμονένσε ΣΚ
Ποδοσφαιριστές Βιτόρια Γκιμαράες
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα